FOTOD: Kangert on grupisõidu Eesti meister, Taaramäe kolmas!
Värske temposõidu Eesti meister Rein Taaramäe pidi finišijoonel tunnistama Jõeääre paremust ning sai kolmanda koha.
Võistlustel läbiti kümme 16,9 kilomeetrist ringi. Kangert, Taaramäe ning Jõeäär sõitsid ülejäänutega vahe sissse 7. ringil ning enam tagasi ei vaadanud. Kaheksa kilomeetrit enne lõppu proovis Taaramäe tõusul oma teed minna, kuid Jõeäär ning Kangert ei lubanud tal seda teha.
Täpsemad tulemused peagi.
Sõit:
Kell 11 läksid ratturid kolmandale ringile. Hektel on võistluste liider Martti Välk. Peagrupis on ka Sander Maasing, Sten Sarv, Rein Taaramäe, Martin Puusepp, Markku Ainsalu, Tanel Kangert, Erki Pütsep, Alo Jakin, Mart Ojavee ja Gert Jõeäär. Vahe järgmistega on 3 minutit ja 20 sekundit.
Neljas ring on läbitud ajaga 23.10. Peagrupps püsib endiselt koos.
Peagrupp hakkab lagunema. Võistluse on katkestanud Jakin, Mandri, Schultz, Vaaks, Kirsipuu, Karu ja Räim.
Peagrupis hetkel 7 meest. Võistlust juhivad Sander Maasing, Rein Taaramäe, Martin Puusepp, Tanel Kangert, Erki Pütsep, Mart Ojavee ja Gert Jõeäär.
Liidrite ja peagrupi vahe 3.30, kuid peagrupist on eraldunud umbes 15 meest 30 sekundilise vahega.
7. ringil on Taaramäe, Kangert ja Jõeäär teistelt eest ära sõitnud ning kasvatanud vahe 13-mehelise jälitajate grupi ees juba 5-minutiliseks.
Sõita jääb viimased 25 kilomeetrit. Esikolmik juhib hetkel veel minuti ja 45 sekundiga.
Liidrid läksid viimasele ringile! Endiselt kolmekesi - Taaramäe, Kangert, Jõeäär. Vahe järgmiste ees 2.20.
Kanger on saanud 15-sekundilise edu. Jõeäär ning Taaramäe järgnevad kahekesi koos.